СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 29.04.2025 г. от 15:00 часа 
По т.1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.03.2025 г. - 31.03.2025 г.;
Становище на Постоянните комисии – Нямаше допълнителни въпроси, д-р Личев поясни, че поисканата справка за дървен материал ще бъде предоставена след като  г-н Николов се възстанови след  болничен. 
Комисията гласува проекта на решение с 12 гласа „за“, 0 „против“ и  0 „въздържал се“ –приема се.

********************
По т.2. 
Становище на Постоянните комисии – Имаше дебат на въпроси и отговори. Г-жа Кръстева попита директорите на училища имат ли проблем с бюджетите, недостиг и в какво. Директорите отговориха, че нямат проблем с бюджетите, имат преходен остатък, предвиден за подобряване на материалното база. 
Г-жа Кръстева помоли директорите на училища и детски градини при освобождаване на работно място да обявяват, за да се дава по-голяма публичност на това и да могат да участват в обявените конкурси, желаещи от цялата община. 

Комисията гласува проекта на решение с 11 гласа „за“, 0 „против“ и  0 „въздържал се“ –приема се.

********************
По т.3. Информации за дейността на ОНЧ „Просвета-1908“ – гр. Златоград, НЧ „Прогрес 1939“ – с. Старцево, НЧ „Искра-1997“ – село Долен през изминалата 2024 г.; и  Отчет за дейността на НЧ „Орфей 1947“  с. Ерма река за 2024г.
Становище на Постоянните комисии – Не постъпиха въпроси и коментари по точката. 
Комисията гласува с 11 гласа „за“, 0 „против“ и  0 „въздържал се“ – приема се.

********************
По т.4. Докладна записка относно: Предложение за награждаване на просветни и културни дейци, по повод 24 май - Ден на светите братя Кирил и Методий, на българската азбука, просвета и култура и на славянската книжовност, с вх.№ ОС-326/22.04.2025г. и изх.№ 61-00-155/22.04.2025г., постъпила от кмета на Община Златоград;
Становище на Постоянните комисии – Г-жа Хаджийска попита за други предложения за допълнително включване.

Г-н Ангелов отговори, че имат едно ново предложение за училищен отбор по безопасност на движението, но ако вземат решение да се включи ще го добавят към докладната за сесия. 
Комисията гласува проекта на решение с 12 гласа „за“, 0 „против“ и  0 „въздържал се“ –приема се.

************************

По т.5. Информация относно: Изпълнение на Програма за опазване на околната среда на Община Златоград, 2023-2028г., отчет за реализирани дейности през 2024г., за постигане на заложените цели и мерки в програмата, с вх. № ОС-229/18.03.2025г. и изх. № 61-00-116/17.03.2025г., постъпила от кмета на Община Златоград;
Становище на Постоянните комисии – Не постъпиха въпроси и коментари по точката.
************************

По т.6. Информация относно: Изпълнението на Дългосрочна програма за насърчаване използването на енергия от възобновяеми източници и биогорива на Община Златоград за периода 2021-2030г., с вх.№ ОС-230/18.03.2025г. и изх. № 61-00-115/17.03.2025г., постъпила от кмета на Община Златоград;
Становище на Постоянните комисии –  Не постъпиха въпроси и коментари по точката.
************************

По т.7. Писмо относно: Писмо от АДФИ с изх.№ ДИД4-СМ-19-[5] от 01.04.2025г., постъпило от Зам. – кмет на Община Златоград, с вх. № ОС-286/02.04.2025г. и изх.№ 61-00-137/01.04.2025г.;
Становище на Постоянните комисии – Имаше дебат с въпроси и отговори. Констатирано е, че няма план на Община Златоград за действия при бедствия и аварии за 2023 година, на  въпрос дали има за 2024 и 2025 година, беше отговорено, че няма. Г-жа Кръстева поиска информация до заседание да бъде предоставена, дали са искани средства за премахване на моста/който е тапа при проливни дъждове/ през 2024 година и информация относно обследването на свлачищата/г-жа Чаушева каза, че има възложено такова/. Парите за доброволческите формирования се прехвърлят като преходен остатък. 

 До заседание да се предостави информация от отговорника за доброволните формирования за числеността на формированието и какво е направено със средствата през 2024 година и какви са им плановете за 2025 година, дали ще се провеждат мероприятия, ще им бъде ли предоставено оборудване. 

************************

По т.8.  Докладна записка относно: Приемане на Анализ на потребностите от подкрепа за личностно развитие на децата и учениците в Община Златоград, с вх. № ОС- 327/22.04.2025г. и изх. № 61-00-154/22.04.2025г., постъпила от кмета на Община Златоград; 
Постъпило е писмо относно: Оттегляне на Докладната записка, относно приемане на Анализ на потребностите от подкрепа за личностно развитие на децата и учениците в Община Златоград, постъпило от Кмета на Община Златоград с вх. №  ОС-354/30.04.2025г., и изх.№ 61-00-169/30.04.2025г.
************************

По т.9.  Докладна записка относно: Издаване на запис на заповед от Община Златоград в полза на ДФ „Земеделие” - РА, обезпечаващ авансово плащане по Договор за безвъзмездна финансова помощ №BG06RDNP001-7.020-0057-C01 от 23.01.2024 г., сключен между Община Златоград и ДФ „Земеделие”, в рамките на проект „Подобряване на енергийната ефективност на СУ „Св. Княз Борис I“, село Старцево, Община Златоград“ и издаване на запис на заповед, обезпечаваща ДДС по авансово плащане по Договор за безвъзмездна финансова помощ №BG06RDNP001-7.020-0057-C01 от 23.01.2024 г., с вх. № ОС-334/24.04.2025г. и изх.№ 61-00-159/24.04.2025г., постъпила от кмета на Община Златоград;
Становище на Постоянните комисии – Не постъпиха въпроси и коментари по точката. 
Комисията гласува проекта на решение с 11 гласа „за“, 0 „против“ и  0 „въздържал се“ –приема се.
************************

По т.10.  Докладна записка относно: Осигуряване на финансов принос за изпълнение на  Стратегия  за Водено от общностите местно развитие на териториите на Община Кирково и Община Златоград  за програмен период 2023-2027 г., с вх.№ ОС-322/15.04.2025г., постъпила от МИГ Кирково – Златоград;
Становище на Постоянните комисии –  Г-жа Кръстева попита предвиден ли е разхода в Бюджет 2025 година.

Г-жа Мангарудова отговори, че разхода е предвиден със възстановяване до края на годината. 

Комисията изрази принципното си съгласие да бъде включен в Бюджет 2025 година. 

************************

По т.11.  Докладна записка: Запитване до „И********* А****** Б****“ ** и до „Ю****** Б*****“ ** за инсталиране на банкомат в село Старцево, с вх. № ОС-256/24.03.2025г. и изх. № 61-00-125/24.03.2025г., постъпила от кмета на Община Златоград;
Становище на Постоянните комисии –  Г-жа Мангарудова представи докладната записка. Не постъпиха въпроси и коментари. 
************************

По т.12.  Докладна записка относно: Допусната явна фактическа грешка при изготвяне на Протокол № 29 и Решение № И 393 от проведено редовно заседание на Общински съвет Златоград на 25.03.2025г., с изх.№ ОС – 335/24.04.2025г., постъпила от Председателя на Общински съвет – Златоград;
Становище на Постоянните комисии - Г-жа Кръстева представи докладната записка.
Не постъпиха въпроси и коментари по точката. 

Комисията гласува проекта на решение с 11 гласа „за“, 0 „против“ и  0 „въздържал се“ –приема се.

************************

По т.13.  Писмо относно: Инвестиционно предложение „Изграждане на геотермална централа“, разположена върху концесионна площ, обект на концесия – Находище (Участък) „Шумачевски дол – Андроу“, с концесионер „Р***** Е** П******“ Е***, гр. Златоград, с вх.№ ОС-319/14.04.2025г., и изх.№ 61-00-149/14.04.2025г.; и писмо с вх.№ ОС-254/24.03.2025г., и изх. № 61-00-124/24.03.2025г.
Становище на Постоянните комисии –  Г-жа Угорлиева представи инвестиционното намерение.

Г-жа Кръстева запозна общинските съветници със писмо, което е изпратено на кмета на Община Златоград от А. Симеонов, А. Илийков, Веселин Иванов, Величко Сидеров, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, относно инвестиционно предложение. 
************************

По т.14.  Други

Становище на Постоянните комисии –  Г-жа Хаджийска попита ще получи ли отговор на питанията си за ул. „Кольо Фичето“ и ул. „Юбилейна“, което е отправила на предходното заседание. 

Г-жа Кръстева информира, че е постъпил материала относно: Приемане на Бюджет 2025 година, който е изпратен на всички съветници, на 09 май ще бъде проведено заседание на постоянните комисии. В първа точка е поканен инж. К. Т., като управител на ВиК Смолян относно: Инвестиционни намерения в Община Златоград за 2025 година и след това ще има обсъждане на Годишната програма за собственост и Бюджет 2025 година, редовното заседание на Общински съвет се предвижда да бъде проведено на 15.05.2025г., което ще обобщи точките от това заседание плюс Бюджета за 2025 година. 

Г-н Илийков попита дали справката, която е поискал за осветление на стадиона ще му бъде предоставена до сесия.

************************

По т.15.   Еднократни финансови помощи за новородени деца на територията на Община Златоград;

Становище на Постоянните комисии – 
1. Заявление от Д***** И***** за първо родено дете --------------- – 1000,00лв.

Комисиите гласуваха с 11 гласа „за“ , 0 „против“ и  0„въздържал се“ – приема се.

2. Заявление от З********* К******* за първо родено дете -------------------- – 1000,00 лв. 

Комисиите гласуваха с 11 гласа „за“, 0 „против“ и  0„въздържал се“ – приема се.

3. Заявление от С****** К******* за първо родено дете ------------------- – 1000,00 лв. 

Комисиите гласуваха с 11 гласа „за“, 0 „против“ и  0„въздържал се“ – приема се.

************************

